कार में सिर्फ दो डोर मिलेंगे, फिलहाल रेंज की जानकारी नहीं
MG Motor EV Price Comparison. Follow MG Comet EV vs Tata Tiago Electric Car specs Latest Updates On  Dainik Bhaskar  91Mobiles की रिपोर्ट के अनुसार कार की कीमत 10 लाख रुपए तक हो सकती है। MG अपने कारों के नाम ऐतिहासिक चीजों पर रखती है।
मॉरिस गैरेज मोटर इंडिया (MG Motor India) ने इलेक्ट्रिक कार कॉमेट (Comet) EV को अनवील कर दिया है। चीनी ऑनरशिप वाली ब्रिटिश कार मेकर कंपनी की ये सबसे सस्ती, छोटी और एंट्री लेवल इलेक्ट्रिक कार है। इसका प्रोडक्शन गुजरात स्थित हलोल प्लांट में शुरू हो चुका है। ये कार टाटा मोटर्स की टियागो EV को टक्कर देगी।
MG ZS EV के बाद MG की यह दूसरी EV होगी। कंपनी ने 2 मार्च को अपकमिंग स्मार्ट इलेक्ट्रिक कार का नाम अनाउंस किया था। इसके बाद से कंपनी अपने ऑफिशियल सोशल मीडिया हैंडल से लगातार कार के बारे में अपडेट दे रही है।
कपंनी कार के इंटीरियर और डैशबोर्ड और सीट अपहोल्सट्री को टीजर में शोकेज कर चुकी है। बुधवार को दिल्ली के गुड़गांव में हुए इवेंट में कार की पहली झलक दिखाई।
एक्सटीरियर डिजाइन
एमजी ने 2023 एमजी कॉमेट को टॉलबॉय डिजाइन देने की कोशिश की है। ये छोटी 2 डोर कार है, जिसके फ्रंट में LED हेडलैंप, MG लोगो, डेटाइम रनिंग लैंप्स, रियर में LED टेल लाइट, साइड में व्हील कवर के साथ 12 इंच के स्टील व्हील, क्रोम डोर हैंडल, फ्रंट और रियर पार्किंग कैमरा भी मिलेगा।
एमजी कॉमेट ईवी में 5 कलर ऑप्शन मिलेंगे, जिनमें कैंडी व्हाइट, ब्लैक रूफ के साथ एपल ग्रीन, ब्लैक रूफ के साथ कैंडी व्हाइट, ऑरोरा सिल्वर और स्टारी ब्लैक शामिल है।
कॉमेट EV : एक्पेक्टेड प्राइस
91Mobiles की रिपोर्ट के अनुसार कार की कीमत 10 लाख रुपए तक हो सकती है। MG अपने कारों के नाम ऐतिहासिक चीजों पर रखती है। इस कार का नाम ब्रिटिश प्लेन कॉमेट के नाम पर रखा गया है।
डैशबोर्ड पर 20.5 इंच की इंटीग्रेटेड फ्लोटिंग वाइड स्क्रीन
कंपनी टीजर में कार के इंटरटेनमेंट सिस्टम की जानकारी दी है। MG मोटर इसे 'इंटेलिजेंट टेक डैशबोर्ड' कह रही है। कार में इंटीग्रेटेड फ्लोटिंग वाइड स्क्रीन मिलती है, जिसमें 10.25 इंच की हेड यूनिट और 10.25 इंच का डिजिटल क्लस्टर शामिल है।
डैशबोर्ड के पास एक फ्लोटिंग यूनिट मिलेगी। वहीं, स्क्रीन के नीचे हॉरिजॉन्टल पोजिशन में AC वेंट्स मिलेंगे। नई इलेक्ट्रिक कार में क्रोम हाइलाइट्स के साथ रोटरी एयर-कंडीशनिंग कंट्रोल भी दिए जाएंगे। इसके अलावा कॉमेट में कनेक्टेड कार टेक्नोलॉजी, कीलेस एंट्री, ड्राइव मोड और कई हाई-एंड फीचर्स दिए जाएंगे।
ये इंटीरियर फीचर्स मिलेंगे
इलेक्ट्रिक कार स्टीयरिंग माउंटेड कंट्रोल्स के साथ आएगी। इसमें दोनों साइड पर दो कंट्रोल सेट दिए जाएंगे। ये कंट्रोलर्स एपल iPod से इंस्पायर्ड हैं। इससे ऑडियो, नेविगेशन, इंफोटेनमेंट वॉइस कमांड जैसे फीचर्स को कंट्रोल करने के ऑप्शन हैं।
टेस्टिंग के दौरान कई बार दिख चुकी है कार
MG मोटर इस मॉडल को भीड़-भाड़ वाले इलाकों के लिए तैयार कर रही है। भारत में टेस्टिंग के दौरान MG की ये कार कई बार स्पॉट की जा चुकी है। खास बात है कि इसकी लंबाई सिर्फ 2.9 मीटर होगी। यानी ये मारुति की ऑल्टो से भी छोटी होगी।
MG कॉमेट EV: एक्सपेक्टेड रेंज 
कॉमेट ईवी में 25kWh बैटरी पैक और 38 BHP इलेक्ट्रिक मोटर दी जा सकती है। बैटरी पैक को टाटा ऑटोकॉम्प से लाया जा सकता है। ये फ्रंट व्हील कार होगी और एक बार फुल चार्ज करने पर ये 250 किमी की रेंज दे सकती है। कार के साथ 3.3kWh चार्जर दिया जाएगा, जिससे फुल चार्ज करने में 7 घंटे लगेंगे, जबकि 5 घंटे में यह 10 से 80 प्रतिशत चार्ज हो जाएगी।
एतिहासिक चीजों पर होते हैं MG की कारों के नाम
MG मोटर अपनी कारों के नाम एतिहासिक चीजों पर रखने के लिए जानी जाती है। कंपनी ने अपकमिंग स्मार्ट EV का नाम 1934 के ब्रिटिश प्लेन से इन्सपायर होकर 'कॉमेट' रखा है। इस प्लेन ने इंग्लैंड-ऑस्ट्रेलिया मैकरॉबर्टसन एयर रेस में भाग लिया था। कॉमेट का मतलब धूमकेतु होता है।
MG मोटर इंडिया के मौजूदा पोर्टफोलियो में हेक्टर शामिल है। इसका नाम 1930 के दशक के अंत में तैयार दूसरे वर्ल्ड वॉर के फाइटर ब्रिटिश बाइप्लेन के नाम पर रखा गया है। इसी तरह ग्लॉस्टर का नाम एक प्रोटोटाइप जेट-इंजन विमान के नाम पर रखा गया है जो ब्रिटेन में बनाया गया था और पहली बार 1941 में उड़ाया गया था।
